als_Latn dik_Latn sag_Latn
Gjiknuri: Zbatimi i reformës në drejtësi, garanci edhe për ekonominë
Nga Arkiva
Rajoni numër 1 i qytetit të Vlorës ishte ndalesa e rradhës e Drejtuesit Politik të Partisë Socialiste për këtë qark Damian Gjiknuri. Ai bashkëbisedoi me banorët për projektet e investimeve dhe nevojën për ndërhyrje me synim përmirësimin e mëtejshëm të kushteve të jetës komunitare.
Gjiknuri u ndal edhe tek rëndësia e vazhdimit të zbatimit të reformës në drejtësi, e mbështetur fuqimisht nga Partia Socialiste dhe Kryeministri Edi Rama.
“Reforma në drejtësi është një shprehje domethënëse se ne jemi të vendosur për të bërë shtet, një shtet të drejtë. Shumë probleme të trashëguara në shtetin tonë kanë të bëjnë me mungesën e drejtësisë. Shumë njerëz përplasen në gjykata, dikush ka probleme pronësie, dikush aspekte materiale, gjyqësore apo edhe penale. Kanë hasur shumë vështirësi në gjykata, korrupsion, padrejtësi dhe kjo i bën njerëzit që të mos e gjejnë të drejtën. Vazhdimi i asaj reforme aq të rëndësishme do të jetë një garanci që do të kemi një shtet më të fortë por edhe një ekonomi më të mirë”, u shpreh Gjiknuri.
Ndërkaq, kandidatja Saniela Xhaferri, njëkohësisht kryetare e Forumit Rinor Eurosocialist në Vlorë ftoi të rinjtë që të zgjedhin numrin 2 në 25 Qershor.
“Unë ju ftoj gjithë të rinjve që në 25 Qershor të votojmë numrin dy, për të qenë të parët në arsim, për të qenë të parët në punësimin e të rinjve dhe për të qenë të parët në një shtet të konsoliduar. Unë jam e bindur se në 25 Qershor ne do ta tregojmë realisht siç e kemi treguar sot në këtë shesh. Suksese dhe fitore”, theksoi Xhaferraj.
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn war_Latn als_Latn als_Latn als_Latn als_Latn als_Latn als_Latn als_Latn